《戊子生日书怀二首 其一》
清代·陈大章

少日凌兢履畏途，抽身云水补桑榆。负薪未便惭翁子，学句犹能傲达夫。

勋业尽抛青琐客，形容尚类列仙癯。萧条四壁空无有，新挂庐山瀑布图。

作者简介：陈大章（1659-1727），字仲夔，号雨山，清黄冈（今武汉新洲）县人。陈肇昌次子，清初学者、著名诗人。少从名儒陆陇其，交梁佩兰、陈恭尹，工诗古文。后游学问津书院，问津书院问津堂会课生，勤奋好学，博研经史，能诗会文，善书画，尤工墨菊、行草书。